ກະສິກຳສະອາດຖືເປັນແນວ ທາງນະໂຍບາຍໃໝ່ຂອງ ສປປ ລາວ, ພາກພື້ນ ແລະ ສາກົນ ເຊິ່ງເປັນລະບົບການຜະລິດທີ່ຄຳ ນຶງເຖິງການນຳໃຊ້ຊັບພະຍາ ກອນທຳມະຊາດແບບຍືນຍົງ, ເປັນການຜະລິດສະໜອງອາ ຫານສະອາດໃຫ້ແກ່ສັງຄົມເພື່ອ ໃຫ້ຮັບປະກັນໄດ້ທັງດ້ານປະລິ ມານ ແລະ ຄຸນະພາບ.
ທ່ານ ລຽນ ທິແກ້ວ ລັດຖະ ມົນຕີກະຊວງກະສິກຳ ແລະ ປ່າ ໄມ້ໄດ້ກ່າວໃນກອງປະຊຸມກະສິ ກຳສະອາດຕິດພັນກັບຂະແໜງ ການປູກຝັງ ປະຈຳປີ 2016 ໃນວັນທີ 20 ເມສາ ນີ້ຢູ່ນະ ຄອນຫລວງວຽງຈັນວ່າ: ກະ
ຊວງກະສິກຳ ແລະ ປ່າໄມ້ໄດ້ ເອົາ ໃຈໃສ່ຊີ້ນຳບັນດາກົມທີ່ກ່ຽວ ຂ້ອງໃນການຈັດຕັ້ງປະຕິບັດບັນ ດານະໂຍບາຍກະສິກຳສະອາດ ໃນນັ້ນກົມປູກຝັງເປັນກົມໜຶ່ງທີ່ ມີບົດບາດສຳຄັນໃນການລິເລີ່ມ ຈັດຕັ້ງປະຕິບັດ, ຜັນ ຂະຫຍາຍ ນະໂຍບາຍດັ່ງກ່າວເຂົ້າສູ່ການ ຈັດຕັ້ງປະຕິບັດວຽກງານຕົວຈິງ ໂດຍສະເພາະແມ່ນສຸມໃສ່ການພັດທະນາກະສິກຳສະອາດໃນ 2 ລະບົບຄືການຜະລິດກະສິກຳອິນ ຊີ, ການຜະລິດກະສິກຳທີ່ດີ, ເຊິ່ງ ສອງລະ ບົບນີ້ເປັນທາງເລືອກ ໜຶ່ງທີ່ມີເງື່ອນໄຂທ່າແຮງໄດ້ ປຽບຂອງ ສປປ ລາວ ເນື່ອງ ຈາກວ່າຊາວກະສິກອນສາມາດ ເພິ່ງພາຕົນເອງ, ເພິ່ງພາກັນ ເອງໄດ້, ມີຄຸນະພາບຊີວິດທີ່ດີ ຂຶ້ນ, ມີຄວາມໝັ້ນຄົງ, ຄວາມປອດໄພທາງ ດ້ານສະບຽງອາ ຫານ, ໂພຊະນາການ, ມີຜົນກະ ທົບໜ້ອຍຕໍ່ຜູ້ຜະລິດ, ຜູ້ບໍລິໂພກ, ຊັບພະຍາກອນທຳມະຊາດ, ພ້ອມນີ້ຍັງສອດຄ່ອງກັບການຂະຫຍາຍຕົວກັບຄວາມຕ້ອງການ ຜະລິດຕະພັນກະສິກຳອິນຊີ-ກະ ສິກຳທີ່ດີີ ພາຍໃນປະເທດ, ພາກ ພື້ນ ແລະ ສາກົນອັນຈະເຮັດໃຫ້ ການພັດທະນາການຜະລິດສິນ ຄ້າກະສິກຳອິນຊີ-ກະສິກຳທີ່ດີີ ເປັນທີ່ຍອມຮັບທັງພາຍໃນ ແລະ ຕ່າງປະເທດ.
ກອງປະຊຸມດັ່ງກ່າວ, ຈະດຳ ເນີນໄປເປັນເວລາ 2 ວັນ ເພື່ອ ປຶກສາຫາລືຕີລາຄາຈຸດດີ-ຈຸດ ອ່ອນ, ແລກປ່ຽນບົດຮຽນເຊິ່ງ ກັນ ແລະ ກັນ ເພື່ອເປັນເອກະ ພາບໃນການແກ້ໄຂບັນຫາທີ່ຄົງ ຄ້າງ, ຈັດຕັ້ງປະຕິບັດໃຫ້ມີ ປະ ສິດທິຜົນສູງ ແລະ ສາມາດ ເຊື່ອມໂຍງເຂົ້າກັບຂະແໜງການ ອື່ນພາຍໃນປະເທດ, ພາກພື້ນ ແລະ ສາກົນ.